Dátum, druh rozhodnutia a nadobudnutie účinnosti

Rozhodnutie 185/1/12.5.2016 výboru banky Bank of Greece (Τράπεζα της Ελλάδος) pre úvery a poistenie (ΕΠΑΘ) v súvislosti s/so: 1. zachovaním zákazu vzťahujúceho sa na poisťovňu vyvíjať novú činnosť v poisťovníctve v celom rozsahu jej činnosti vo všetkých triedach poistenia a na každú ďalšiu zmenu vedúcu k zvýšeniu poistného, poisteného kapitálu a/alebo výhod poistného krytia plynúceho z platných poistných zmlúv; takisto zachovaním už vymenovaného správcu konkurznej podstaty poisťovne, ktorý predovšetkým zabezpečuje výber poistného a ďalších nárokov poisťovne, ako aj predkladá podrobné týždenné správy o aktívach a poistných pohľadávkach; 2. záväzkom správnej rady poisťovne, ktorá v spolupráci s vymenovaným správcom konkurznej podstaty nájde poisťovňu, ktorá prevezme poistné portfólio, a to jednotlivé životné poistky na pokrytie osobných škôd patriacich do triedy I.3 výlučne v dôsledku choroby alebo choroby a úrazu a škôd, ktoré podľa článku 5 zákona č. 4364/2016 patria do týchto tried: a) I.1, poistenie v prípade dožitia alebo smrti, kombinované poistenie, životné poistenie s vrátením poistného; b) I.2, poistenie príjmov; c) III, životné poistenie spojené s investovaním. Poisťovne, ktoré majú záujem o prevzatie poistného portfólia, musia svoju ponuku predložiť najneskôr do 12:00 hod. 20. mája 2016; 3. pozastavením platieb z poisťovne do 15. júla 2016 v týchto prípadoch: a) čiastočné alebo úplné odkúpenie poistných zmlúv vo všetkých triedach poistenia; b) vyplatenie výnosov z nadhodnoty matematických rezerv podľa podmienok poistných zmlúv patriacich do tried I1, I2, s výnimkou vypovedania poistných zmlúv alebo v prípade vyplácania dôchodku; c) vyplatenie dodatočného plnenia (bonusov), s ktorým sa počíta počas obdobia platnosti poistných zmlúv pred ich splatnosťou (týka sa to všetkých tried poistenia); d) platby pri predčasnom ukončení poistnej zmluvy poistencom v prípade zmlúv v poistnej triede VII; e) poskytnutie úverov na poistné zmluvy alebo zvýšenie existujúcich nesplatených úverov vo všetkých triedach poistenia; f) platobný prísľub voči sprostredkovateľom pri plnení zmluvných povinností v súvislosti s úhradou poplatkov, príplatkov a osobitných provízií navyše k provízii viazanej na poistné; g) náklady na vyškolenie sprostredkovateľov a náklady súvisiace s prijatím, vyškolením a financovaním nových sprostredkovateľov; h) amortizácia alebo úroky, ktoré musí poisťovňa vyplatiť v rámci obsluhy úverových zmlúv alebo dlhopisov; i) odmeny, príplatky a výdavky akéhokoľvek druhu pre členov správnej rady; j) prevádzkové náklady poisťovne, ktoré prekračujú minimálne predpokladané náklady zaručujúce jej prevádzkyschopnosť. Na tieto platby sa vzťahuje článok 229 ods. 3 zákona č. 4364/2016 v súvislosti s pozastavením lehôt, procesnými konaniami v nadväznosti na exekučné opatrenia, ako aj so žiadosťami o prechodné opatrenia; 4. zákazom akéhokoľvek nepriameho alebo priameho financovania poisťovne prostredníctvom jej dcérskej spoločnosti, ktorá takisto pôsobí ako poisťovňa a vykonáva činnosť pod názvom „International Life ΑΕΓΑ“, ako aj akýchkoľvek obchodných operácií medzi nimi týkajúcich sa nákupu alebo predaja aktív; 5. zákazom akéhokoľvek nepriameho alebo priameho financovania alebo poskytnutia likvidity členom správnej rady, akcionárom a podnikom prepojeným s poisťovňou. Nadobudnutie účinnosti: 12. mája 2016 Skončenie účinnosti: neurčené